cyanic-selkie/wikianc huggingface dataset:
Γιατί οι γυναίκες σκοτώνουν (σειρά)
Πλοκή
Η πρώτη σεζόν ακολουθεί τρεις γυναίκες από διαφορετικές δεκαετίες που συνδέονται αφού έχουν ζήσει όλες στο ίδιο αρχοντικό της Πασαντίνα και έχουν βιώσει απιστία στους γάμους τους. Η Μπεθ Αν Στάντον παραμένει ικανοποιημένη ως νοικοκυρά το 1963 μέχρι να μάθει για την απιστία του συζύγου της Ρομπ. Η κοινωνική Simone Grove ανακαλύπτει την ομοφυλοφιλία του τρίτου της συζύγου Karl και ξεκινά τη δική της σχέση με έναν νεότερο άντρα το 1984. Και το 2019, η αμφιφυλόφιλη δικηγόρος Τέυλορ Χάρντινγκ βρίσκει τον ανοιχτό γάμο της να δοκιμάζεται όταν εκείνη και ο σύζυγός της Έλι έλκονται από την ίδια γυναίκα, την Τζέιντ. Η απιστία σε κάθε γάμο ξεκινά μια αλυσίδα γεγονότων που τελειώνει με έναν θάνατο που προκαλείται από μια γυναίκα.
Η δεύτερη σεζόν ακολουθεί δύο γυναίκες στο δεύτερο μισό της δεκαετίας του 1940, την Ρίτα και την Άλμα. Η πρώτη είναι παντρεμένη με έναν πλούσιο άντρα, πολύ μεγαλύτερο της ίδιας, και ονειρεύεται να τον ξεφορτωθεί ώστε να ζήσει την υπόλοιπη ζωή της και με χρήματα και με αληθινή αγάπη. Διατηρεί μία εξωσυζυγική σχέση με έναν νεαρό ηθοποιό τον οποίο υποψιάζεται όμως ότι την απατάει. Η δεύτερη είναι μία σποιτονυκοκυρά που εύχεται να είχε περισσότερα. Ανακαλύπτει όμως ότι ο άντρας της, ο πιο ευγενικός άνθρωπος που είχε ποτέ γνωρίσει, είναι κατα συρροή δολοφόνος. Οι δύο γυναίκες συνδέονται μέσω της Λέσχης των Κήπων, μία φημισμένη λέσχη γυναικών στο Λος Άντζελες την οποία η Ρίτα εδρεύει και η Άλμα θέλει να την δεχτούν ως μέλος σε αυτή. Ένας άλλος κρίκος που τις συνδέει είναι η κόρη της Άλμα που είχε και αυτή σχέση με τον ερωμένο της Ρίτα.
Α.Ο. Καστέλλας Πειραιά
Άλλοι ομώνυμοι σύλλογοι
Ο Α.Ο. Καστέλλας δεν θα πρέπει να συγχέεται με τους παρακάτω αθλητικούς συλλόγους:
Γιατί οι γυναίκες σκοτώνουν (σειρά)
1963
Κύριοι
Δευτερεύοντες
Γκεστ
1984
Δευτερεύοντες
2019
Κύριοι
Δευτερεύοντες
Προβολή
Το Γιατί οι γυναίκες σκοτώνουν έκανε πρεμιέρα στις 15 Αυγούστου 2019 και η πρώτη του σεζόν περιελάβανε 10 επεισόδια στο CBS All Access. Η δεύτερη σεζόν έκανε πρεμιέρα στις 3 Ιουνίου 2021 στο Paramount+ και περιλαμβάνει 10 επεισόδια.
Παραπομπές
Κατηγορία:Μαύρη κωμωδία (τηλεοπτικές σειρές) Κατηγορία:Τηλεοπτικές σειρές των CBS Television Studios Κατηγορία:Τηλεοπτικές σειρές Κατηγορία:Φεμινισμός
Η Ωραία Μυλωνού
Η Ωραία Μυλωνού (γερμανικά: Die schöne Müllerin) (Op. 25, D. 795) είναι ένας κύκλος τραγουδιών του Φραντς Σούμπερτ σε ποίηση του Βίλχελμ Μύλλερ. Θεωρείται ένα από τα σημαντικότερα έργα του και κορυφαίο κομμάτι Ληντ, πολύ γνωστό και τραγουδημένο.
Η Ωραία Μυλωνού εκτελείται από έναν πιανίστα και έναν τραγουδιστή σολίστα. Τα φωνητικά προορίζονται για τενόρο ή σοπράνο, αλλά υπάρχουν διασκευές του κύκλου κατάλληλες για όλες τις φωνές. Μία τυπική παράσταση διαρκεί 60-70 λεπτά.
Τα ποιήματα του Μύλλερ δημοσιεύθηκαν το 1820, και ο Σούμπερτ μελοποίησε τα περισσότερα μεταξύ Μαίου- Σεπτεμβρίου 1823, ενώ εργαζόταν παράλληλα στην όπερά του Fierrabras. Ήταν 26 χρονών τότε. Το έργο του δημοσιεύτηκε το 1824. σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Franz_Schubert_c1827.jpg|μικρογραφία|Πορτραίτο του Σούμπερτ, πίνακας του Φραντζ Έιμπλ (1827)|εναλλ.=|αριστερά
Περιγραφή
Ο κύκλος περιλαμβάνει 20 τραγούδια, εκ των οποίων τα μισά είναι σε απλή στροφική μορφή, και μετακινούνται από την χαρούμενη αισιοδοξία σε απόγνωση και τραγωδία.Στην αρχή του κύκλου, ένας νεαρός μαθητευόμενος μυλωνάς κάνει πεζοπορία, ακολουθώντας την πορεία ενός μικρού ρυακιού, το οποίο καταλήγει σ’ έναν μύλο. Εκεί συναντά κι ερωτεύεται την κόρη του μυλωνά. Η αγάπη του όμως για την ωραία μυλωνού δεν έχει αποτέλεσμα. Στην αρχή, η κοπέλα δεν φαίνεται να είναι απρόθυμη, αργότερα όμως γνωρίζει έναν κυνηγό, ο οποίος στα μάτια της ενσαρκώνει ένα καλύτερο επάγγελμα, με περισσότερη δραστηριότητα και ανδρισμό και έτσι απορρίπτει το νεαρό μυλωνά. Από απελπισία εκείνος πέφτει στο ρυάκι και πνίγεται. Στο τελευταίο τραγούδι το ρυάκι τραγουδάει ένα λυπητερό νεκρικό νανούρισμα.
Σύνοψη
Σούμπερτ: Νο.1 «Η περιπλάνηση» D 493 Στίχοι: 23–26
Σούμπερτ: Νο.20: «Το νανούρισμα του ρυακιού», Στίχοι:1-4
Σταυρούλα Χριστοφιλέα
Η Σταυρούλα Χριστοφιλέα είναι Ελληνίδα δημοσιογράφος και παρουσιάστρια ειδήσεων και ενημερωτικών εκπομπών.
Προσωπική ζωή
Γεννήθηκε στην Αθήνα και μεγάλωσε στην Κηφισιά. Κατάγεται και από τις δύο πλευρές της Μάνης, τόσο τη Λακωνική, όσο και τη Μεσσηνιακή.
Σταδιοδρομία
Σπούδασε Νομική. Το 1989 διορίστηκε στην κρατική τηλεόραση. Από το 1990 πέρασε στην παρουσίαση των δελτίων ειδήσεων στην ΕΤ2 (που μετονομάστηκε σε ΝΕΤ το 1997). Παρουσίαζε δελτία ειδήσεων στην ΕΤ2 και στην ΝΕΤ μέχρι το κλείσιμο της ΕΡΤ στις 11 Ιουνίου 2013. Το 2013 με την έναρξη λειτουργίας της ΔΤ συμπαρουσιάζει με την Οντίν Λιναρδάτου τις εκπομπές όπως Επικαιρότητα, In Focus και Πρωινή Ενημέρωση. Το 2014 συμπαρουσίαζε μαζί με τον Γιάννη Σκάλκο την Εκπομπή στη ΝΕΡΙΤ, Έξι Δέκα. Το 2015 λίγους μήνες μετά την επαναλειτουργία της ΕΡΤ ήταν μαζί με τον Θάνο Σιαφάκα στην εκπομπή ΕΡΤ Ενημέρωση.
Από το 2016 επέστρεψε στην παρουσίαση των δελτιών ειδήσεων στην κρατική τηλεόραση όπου συνεχίζει μέχρι και σήμερα στο μεσημεριανό δελτίο ειδήσεων της ΕΡΤ1. Έχει παρουσιάσει τηλεμαραθωνίους αγάπης όπως η UNICEF και το χαμόγελο του παιδιού. Επίσης έχει αναλάβει εκδηλώσεις όπως η κοπή πίτας της ποδοσφαιρικής ομάδας της ΑΕ Κηφισιάς. Το 2016 μετά την αποχώρηση του Πάνου Χαρίτου από το κεντρικό δελτίο της ΕΡΤ είχε ακουστεί το όνομα της μαζί με την Δώρα Αναγνωστοπούλου για την αντικατάσταση του Πάνου Χαρίτου όμως η Δώρα Αναγνωστοπούλου κατάφερε τελικά να αντικαταστήσει τον Πάνο Χαρίτο ένα χρόνο μετά, το καλοκαίρι του 2017.
Παραπομπές
Κατηγορία:Έλληνες παρουσιαστές
Επίκτητη ανοσία
μικρογραφία|272x272εσ|Απεικόνιση λεμφοκυττάρου από ηλεκτρονικό μικροσκόπιο. Η επίκτητη ανοσία, επίσης γνωστή και ως προσαρμοστικό ανοσοποιητικό σύστημα ή επίκτητο ανοσοποιητικό σύστημα, είναι ένα υποσύστημα του ανοσοποιητικού συστήματος που αποτελείται από εξειδικευμένα κύτταρα και διαδικασίες που καταστρέφουν τους παθογόνους οργανισμούς εμποδίζοντας την ανάπτυξή τους. Το επίκτητο ανοσοποιητικό σύστημα είναι μία από τις δύο κύριες στρατηγικές ανοσίας που βρίσκονται στα σπονδυλωτά, η άλλη είναι το έμφυτο ανοσοποιητικό σύστημα.
Όπως και στο έμφυτο σύστημα, το προσαρμοστικό ανοσοποιητικό σύστημα περιλαμβάνει τα συστατικά χυμικής ανοσίας και τα συστατικά ανοσίας που προκαλούνται από τα κύτταρα και καταστρέφει τους παθογόνους οργανισμούς που εισβάλλουν. Σε αντίθεση με το έμφυτο ανοσοποιητικό σύστημα, το οποίο έχει προγραμματιστεί να αντιδρά σε γνωστές κατηγορίες παθογόνων οργανισμών, το προσαρμοστικό ανοσοποιητικό σύστημα είναι επιφορτισμένο να αναλάβει κάθε παθογόνο που έχει να αντιμετωπίσει το σώμα μας.
Η προσαρμοστική ανοσία δημιουργεί ανοσολογική μνήμη μετά από την αρχική αντιμετώπιση σε ένα συγκεκριμένο παθογόνο οργανισμό και οδηγεί σε βελτιωμένη απόκριση σε μελλοντικές συναντήσεις με αυτό το παθογόνο οργανισμό. Τα αντισώματα αποτελούν κρίσιμο μέρος του προσαρμοστικού ανοσοποιητικού συστήματος. Η προσαρμοστική ανοσία μπορεί να παρέχει μακροχρόνια προστασία, μερικές φορές για ολόκληρη τη ζωή του ατόμου. Για παράδειγμα, κάποιος που αναρρώνει από την ιλαρά προστατεύεται από την ιλαρά για όλη τη ζωή του. Σε άλλες περιπτώσεις δεν παρέχει προστασία καθ 'όλη τη διάρκεια ζωής, όπως με την ανεμοβλογιά. Αυτή η διαδικασία προσαρμοστικής ανοσίας είναι η βάση του εμβολιασμού.
Κατηγορία:Ανοσοποιητικό σύστημα
Νεγκρόνι
thumb|250px|Ένα ποτήρι νεγκρόνι Το νεγκρόνι είναι ιταλικό κοκτέιλ το οποίο φτιάχνεται αναμειγνύοντας τα εξής οινοπνευματώδη ποτά : τζιν, καμπάρι, βερμούτ κόκκινο, γλυκό. Σερβίρεται με πάγο, ενώ γαρνίρεται με μία φέτα πορτοκαλιού ή μια φλούδα πορτοκαλιού. Είναι ένα από τα πιο κλασικά κοκτέιλ που υπάρχουν στον κόσμο.
Εξωτερικοί Σύνδεσμοι
Ιστορία, Συνταγή, Παραλλαγές
Κατηγορία:Κοκτέιλ
Βάντελγκαρτεν Φάουμπαν
Ο Βάντελγκαρτεν Φάουμπαν (Wandelgarten Vauban) είναι αστικός λαχανόκπηπος από την αντίστοιχη πρωτοβουλία πολιτών στην πόλη μετάβασης (transition town) Φράιμπουργκ στην επαρχία Φάουμπαν, τμήμα του παγκόσμιου κινήματος της “αστικής γεωργίας”. Στην πρωτοβουλία αυτή μπορεί να βοηθήσει και να συνεισφέρει οποιοσδήποτε.
Ο αστικός λαχανόκηπος βρίσκεται στην οδό Bergiselstrasse, 79111 Freiburg. Είναι ακριβώς απέναντι από την τελική στάση της γραμμής 3 του τραμ, Innsbrucker Straße, στο Weidenpalast.
Ο Βάντελγκαρτεν συμβολίζει την περαιτέρω μεταμόρφωση της περιοχής Vauban του Freiburg προς την αειφορία. Θεωρείται έργο αστικής κηπουρικής και γεωργίας, και εντάσσεται στο παγκόσμιο κίνημα της Μεταβατικής Πόλης (transition town). Ως αστικός λαχανόκηπος στον οποίο όλοι μπορούν να συμμετέχουν, προωθεί την ανάπτυξη της γειτονιάς και των κοινωνικών δικτύων στην περιοχή. Για τους κηπουρούς του λαχανόκηπου είναι σημαντικό να καλλιεργούνται λαχανικά και να βελτιώνεται το έδαφος μέσω απλής κομποστοποίησης, κομποστοποίηση bokashi, μέσω ενεργού άνθρακα, με εκτροφεία γαιοσκώληκων και πολτοποίησης.
Δράσεις και Στόχοι
Η πρωτοβουλία πολιτών απολαμβάνει την κηπουρική χωρίς χημικά και χωρίς την χρήση μηχανών. Μοιράζονται τις γνώσεις τους, όπως και τη συγκομιδή και απολαμβάνουν να εργάζονται με όλα τα φυτά. Αναπτύσσουν μια ποικιλία στερεών, συχνά σπάνιων λαχανικών, αρωματικών και φαρμακευτικών βοτάνων. Προσέχουν το έδαφος και το υπέδαφος και παράγουν το δικό τους υψηλής ποιότητας κομπόστ και κομποστ από σκουλίκια από την φάρμα γαιοσκώληκων που υπάρχει στον λαχανόκηπο. Βιώνουν και αφουγκράζονται τους κύκλους της φύσης και μαθαίνουν από αυτήν.
Το δίκτυο γειτονιάς του λαχανόκηπου είναι ανθρώποι όλων των ηλικιών με μια ποικιλία εμπειριών και ενδιαφερόντων, κυρίως από τις περιοχές Vauban, St. Georgen και Merzhausen. Οργανώνουν, σχεδιάζουν και ασχολούνται με τον λαχανόκηπο συνεργατικά. Οι μουριές, τα λουλούδια και τα φυτά που περιστοιχίζουν τον λαχανόκηπο είναι συχνά επισκέψιμα από τις αποικίες μελισσών του μελισσοκόμου του Vauban Wolfgang Berger. Οι επισκέπτες εκπλήσσονται με την ποικιλία γνωστών και λιγότερο γνωστών λαχανικών και βοτάνων, καθώς και των μορφών καλλιέργειας (υπερυψωμένη, λόφου και lasagna beds) στην περιοχή των 800 τετραγωνικών μέτρων.
Οι κηπουροί δεν είναι επαγγελματίες, μαθαίνουν μαζί, και ο ένας από τον άλλον. Ο κήπος δεν έχει περιφράξεις και είναι ελεύθερα προσβάσιμος σε όλους. Είναι λοιπόν ένας ιδανικός τόπος επικοινωνίας και προσφέρεται για μαζώξεις και συναντήσεις. Τα μέλη της πρωτοβουλίας για τον λαχανόκηπου μαθαίνουν ο ένας από τον άλλον, αλλά και με συνδιαλλαγές με περαστικούς και επισκέπτες, καθώς και ομάδες επισκεπτών από όλο τον κόσμο και είναι πάντα πρόθυμοι να μεταδώσουν τις γνώσεις τους. Οι επιβάτες των λεωφορείων και των τραμ κατα την διάρκεια της αναμονής τους στην στάση που βρίσκεται ακριβώς απέναντι από τον λαχανόκηπο, επιχειρούν σύντομες ή και πιό μακροσκελείς επισκέψεις και περιηγήσεις στον κήπο. Οπότε, ο λαχανόκήπος εξελίσσεται σε ένα μέρος μάθησης και συνεργατικότητας, όπου οι άνθρωποι συναντιούνται και δραστηριοποιούνται μαζί. Έτσι, πραγματοποιούνται πολλές συζητήσεις σχετικά με τη βιολογική γεωργία, την επισιτιστική αυτάρκεια, την αεικαλλιέργεια και τις ανανεώσιμες πηγές ενέργειας, την ζωή χωρίς αυτοκίνητα και πολλά θέματα από τα οποία η πρωτοβουλία Wandelgarten και οι επισκέπτες του λαχανόκηπου αντλούν έμπνευση και νέες ιδέες.
Οργάνωση και Δομή
Στην αρχή κάθε έτους καλλιέργειας, η πρωτοβουλία Wandelgarten σχεδιάζει το πώς και το τι θα σπείρουν και θα φυτέψουν στο νέο έτος. Υπάρχουν όμως και χώροι καλλιέργειας στα οποία εργάζονται μεμονωμένα κάποιοι κηπουροι. Υπάρχουν πάντα νέα project, και κάποια που είναι ήδη σε λειτουργία που κρατάνε μεγαλύτερο χρονικό διάστημα, όπως το έργο "Making Good Floor" και "Paprika instead of Parking".
Οικολογική Συνείδηση και Βοήθεια για το Μέλλον
Υπάρχει ευσυνειδησία σχετικά με τον αστικό λαχανόκηπο ως κοινό, την αειφορία του και τις μελλοντικές γενιές που θα τον χρησιμοποιήσουν, και μια οικολογική συνείδηση με βλέμμα στο μέλλον.
Στο υπό εξέλιξη έργο «Making good soil», ανασχηματίζεται σταδιακά το άγονο έδαφος.
Το τμήμα κήπων της πόλης του Φράιμπουργκ και η γειτονιά, υποστηρίζουν ενεργά τον αστικό λαχανόκηπο του Wandelgarten. Η καντίνα με τα βιολογικά στο VillaBan προσφέρει τα απορρίμματα λαχανικών για το αγρόκτημα σκουληκιών. Το παιδικό αγρόκτημα “Adventure Farm” προμηθεύει τον κήπο κοπριά, και οι καφετέριες της γύρω περιοχής δωρίζουν κόκκους καφέ.
Στον Wandelgarten παράγεται υψηλής ποιότητας κομπόστα γαιοσκωλήκων (vermincompost). Κάθε χρόνο, η πρωτοβουλία διοργανώνει διάφορα εργαστήρια, τα «Make worm compost yourself», όπου μεταδίδουν τις εμπειρίες τους σε γείτονες και ενδιαφερόμενα μέρη.
Υπάρχει επίσης συμμετοχή στο γερμανικό έργο 2000 κήπων «We make soy at home» (2016), το οποίο υποστηρίχθηκε επιστημονικά από το Πανεπιστήμιο του Hohenheim. Τον Σεπτέμβριο του 2016, η πρωτοβουλία κατάφερε να στείλει στο πανεπιστήμιο περισσότερους από 4000 λοβούς από 12 διαφορετικές σειρές σπόρων που καλλιεργήσαν για αξιολόγηση. Διεξάγεται ακόμη έρευνα για το ποιες ποικιλίες σόγιας ευδοκιμούν καλύτερα στη Γερμανία, προκειμένου να εξαρτώνται λιγότερο από τις εισαγωγές και τα γενετικά τροποποιημένα φασόλια.
Με συμμετέχοντες 10 σχολικές τάξεις και περισσότερους από 250 μαθητές μέχρι στιγμής, ο λαχανόκηπος πραγματοποίησε το έργο αειφορίας «Paprika instead of Parking» το 2016 και το 2017, μαζί με το Innovation Academy eV, το Auto Freiverein eV, το International World College και την εταιρία παραγωγής tofu «Taifun». Χωρισμένοι σε μικρές ομάδες, δημιούργησαν υπερυψωμένες καλλιέργειες, έμαθαν μεθόδους παραγωγής κομποστοποίησης και πραγματοποίησαν μελέτες σχετικά με την αειφόρο ανάπτυξη αστικών και ανοιχτών χώρων. Προσδιόρισαν την κατανάλωση γης με συγκεκριμένες επιφάνειες χώρου και υπολόγισαν πόσες υπερυψωμένες καλλιέργειες θα μπορούσαν να υπάρξουν στην περιοχή ενός χώρου στάθμευσης και ποια φαγητά θα μπορούσαν να καλλιεργηθούν σε αυτόν τον χώρο ώστε να υποστηρίξουν μια οικογένεια.
Παραπομπές
Κατηγορία:Αστικά κοινά Κατηγορία:Φράιμπουργκ
Παλάτσο Κιαμπλέζε
Το Παλάτσο Κιαμπλέζε είναι μία πτέρυγα του συγκροτήματος του Βασιλικού Ανακτόρου στο Τορίνο της βορειοδυτικής Ιταλίας. Ήταν η διαμονή του Μπενεντέττο δούκα του Καμπλαί (νεότερου αδελφού του Βίκτωρα-Αμεδαίου Γ΄ της Σαρδηνίας), έπειτα του ανιψιού του Καρόλου-Φήλικα της Σαρδηνίας και μετά του Φερδινάνδου δούκα της Γένουας από τον κλάδο του Καρινιάνο. Στην εποχή μας στεγάζει μία πολιτιστική συλλογή για την ιστορία του Πεδεμοντίου (Piedmont). Είναι ανοικτό στο κοινό Τετάρτη ως Παρασκευή ώρες 16:00-20:00 και κατά τις συνεντεύξεις τύπου, πολιτιστικά γεγονότα και συναυλίες.
Ιστορία
Βρίσκεται στα νότια της πιάτσα Σαν Τζιοβάννι και είναι στα νοτιοδυτικά του Βασιλικού Ανακτόρου του Τορίνο, το οποίο ήταν κατοικία των βασιλέων της Σαρδhνίας. Ως προέκταση του ανακτόρου, ήταν ενδιαίτημα του Μαυρικίου (νεότερου αδελφού του Βίκτωρα-Αμεδαίου Α΄ δούκα της Σαβοΐας) και της συζύγου της Λουίζας-Χριστίνας της Σαβοΐας, πριν μετακινηθούν στη Αμπελώνα της Μαντάμα στα προάστεια της πρωτεύουσας. Έπειτα χρησιμοποιήθηκε ως γραφεία από τους αυλικούς.
Από το 1753 έγινε διαμονή του Βενεδίκτου, νεότερου γιου του Καρόλου-Εμμανουήλ Γ΄ της Σαρδηνίας και της Ελισάβετ-Τερέζας της Λωρραίνης. Ο Βενέδικτος είχε τον αυλικό τίτλο του δούκα του Καμπλαί και το παλάτι ονομάστηκε από αυτόν.
Αυτός εκτέλεσε διάφορες βελτιώσεις στο εσωτερικό του ανακτόρου, υπό τη διεύθυνση του Μπενεντέττο Αλφιέρι, ενός δημοφιλούς αρχιτέκτονα της Σαβοΐας της εποχής. Έπειτα από το τέλος του δούκα του Καμπλαί έμεινε εκεί η χήρα του Μαρία Άννα της Σαβοΐας. Εκείνη το κληροδότησε στον αδελφό της Κάρολο-Φήλικα τότε δούκα της Γένουας, που έμεινε με τη σύζυγό του Μαρία Χριστίνα της Νάπολης και της Σικελίας. Ο πρώτος απεβίωσε εδώ το 1831. Κατά τη Ναπολεόντεια κατοχή το κτήριο έγινε η έδρα της επαρχιακής κυβέρνησης της Γαλλίας. Ήταν η κατοικία του Καμίλλο Μποργκέζε και της συζύγου του Παυλίνας Βοναπάρτη.
Αποδόθηκε στον Οίκο τη Σαβοΐας και μετά γεννήθηκε εκεί η Μαργαρίτα της Σαβοΐας (Βασίλισσα της Ιταλίας), κόρη του Φερδινάνδου δούκα της Γένουας και σύζυγος του Ουμβέρτου Α΄ της Ιταλίας.
Έναν αιώνα αργότερα το ανάκτορο βομβαρδίστηκε κατά τον Β΄ Παγκόσμιο Πόλεμο, πράγμα που προκάλεσε σημαντικές ζημιές και πολλά έπιπλα και διακοσμητικά αντικείμενα χάθηκαν. Η ιδιοκτησία πέρασε στο Κράτος τη δεκαετία του 1950 και έπειτα χρησιμοποιήθηκε ως αρχηγείο Επιστασίας. Στη συνέχεια το ανάκτορο μετατράπηκε σε καταλύματα, κουζίνες και διευκολύνσεις για τους μαθητές του "Εθνικού Ιδρύματος για τις κόρες των Ιταλών στρατιωτών", που εγκαταστάθηκε εκεί.
Ως το 1995 έγινε το μέρος φύλαξης του Κινηματογραφικού Αρχείου της πόλης· έπειτα στέγασε τη "Γενική Διεύθυνση για τα σκηνικά, τις καλές τέχνες, την αρχιτεκτονική και τη σύγχρνη τέχνη". Είναι κλειστό για το κοινό, εκτός από ειδικές περιπτώσεις.
Πινακοθήκη
Κατηγορία:Παλάτια στην Ιταλία Κατηγορία:Παλάτια στο Τορίνο
Άνυδρο Φθιώτιδας
To Άνυδρο, με πληθυσμό 157 κατοίκους κατά την απογραφή του 2011, είναι ένα χωριό του νομού Φθιώτιδας το οποίο βρίσκεται σε υψόμετρο 260 μ., στη νότια πλευρά του όρους Όθρυς. Κατά την εφαρμογή του σχεδίου «Καποδίστριας» υπαγόταν ως δημοτικό διαμέρισμα στον δήμο Στυλίδας, ενώ από την 1η Ιανουαρίου 2011 υπάγεται διοικητικά στον νέο δήμο Στυλίδας.
Ιστορία του χωριού
Η κοιτίδα των κατοίκων του Ανύδρου βρίσκεται στο εσωτερικό της χαμηλής οροσειράς Όθρυς. Το σημερινό χωριό Άνυδρο δημιουργήθηκε στα νεότερα χρόνια μετά από διαδοχικές μετακινήσεις των κατοίκων από το κεντρικό οροπέδιο του ορεινού όγκου της Όθρυος. Στην περιοχή αυτή, καθώς και στην ευρύτερη περιοχή κατοικούσαν οι αρχαίοι Μυρμιδόνες.
Κατά την εποχή αυτή, για το πέρασμα από τη Θεσσαλία προς την κοιλάδα του Σπερχειού χρησιμοποιούνται δύο περάσματα. Πρώτον ο δρόμος μέσω Δομοκού (κυρίως) και δεύτερον ο δρόμος μέσω του σημερινού Αλμυρού. Η ενδιάμεση περιοχή φαίνεται να είναι εξαιρετικά αραιοκατοικημένη και να μην παρουσιάζει ιδιαίτερο ενδιαφέρον. Ελάχιστα μνημεία βρίσκουμε από την εποχή αυτή.
Τουρκοκρατία
Στις κορυφές της Όθρυος και πολύ κοντά στο οροπέδιο της (θέση Αγία Παρασκευή - βάση της παλιάς κοινότητας), είχε την έδρα του ένα από τα δέκα αρματολίκια της Θεσσαλίας και της Στερεάς Ελλάδας, σχεδόν από το τέλος της Βυζαντίου έως και τα τελευταία χρόνια της τουρκοκρατίας, όπως μαρτυρεί και το δημοτικό τραγούδι που γράφτηκε στα τέλη του 17ου αιώνα, περί το 1795, και αναφέρεται στη μάχη του «λησταρματολού» Λιάκου με τους Τουρκαλβανούς του Αλή Πασά τυράννου της Ηπείρου, στη κορφή της Όθρυος, στο Γερακοβούνι, κοντά στη σημερινή Ανάβρα ή Γούρα (που βρίσκεται βορειοδυτικά της περιοχής του Ανύδρου).
Η σφαγή της Νίκοβας
Κάποια χρονιά όμως, σύμφωνα με προφορικές μαρτυρίες, δύο έφιπποι Τούρκοι πηγαίνοντας για την είσπραξη των φόρων συνάντησαν μια κοπέλα από το χωριό στη βρύση, που βρίσκεται βορειοδυτικά της σημερινής εκκλησίας της Αγίας Παρασκευής. Οι δύο Τούρκοι επιδίωξαν να κακοποιήσουν την κοπέλα. Η κοπέλα αυτή πρόλαβε και ειδοποίησε τα αδέρφια της. Τα αδέρφια της συνέλαβαν τους δύο Τούρκους και τους έριξαν σε δύο κατακόρυφες τρύπες βάθους περίπου 10-12 μέτρων που βρίσκονται νότια των ερειπίων του παλιού ναού του Αγίου Παντελεήμονα, τις λεγόμενες Βουζανότρυπες.
Όταν μέχρι το βράδυ οι δύο έφιπποι εισπράκτορες δεν επέστρεψαν στην βάση τους, αμέσως ο αγάς έστειλε στην περιοχή στρατιωτικό απόσπασμα που έκαψε και λεηλάτησε το χωριό αφού σκότωσε πολλούς από τους κατοίκους του. Χαρακτηριστική είναι η σφαγή των παιδιών του δημοτικού σχολείου τα οποία όταν αντιλήφθηκαν την επίθεση των Τούρκων διέφυγαν προς τη νοτιοδυτική πλευρά τρέχοντας. Οι Τούρκοι μετά από καταδίωξη πρόλαβαν τους μαθητές και τους αποδεκάτισαν. Σήμερα στο σημείο σφαγής υπάρχουν οι πλάκες των μνημάτων τους. Οι λιγοστοί κάτοικοι που απέμειναν αποφάσισαν να φύγουν και να ξαναχτίσουν το χωριό τους σε κάποιο άλλο σημείο.
Μετακινήσεις
Επέλεξαν να κινηθούν νοτιοανατολικά δηλαδή να πλησιάσουν λίγο προς την Παλαιοκερασιά), περιοχή Τσερνοβίτι και εγκαταστάθηκαν στο σημείο που σήμερα βρίσκεται το εξωκλήσι του Αγίου Κωνσταντίνου. Καθώς όμως η παραγωγή στην περιοχή ήταν περιορισμένη και -όπως παρατήρησαν- οι γυναίκες τους συχνά είχαν αποβολές (από λόγους που δεν μπορούσαν να εξηγήσουν), εγκατέλειψαν και αυτό το σημείο και κατευθύνθηκαν νότια και έφτασαν στην σημερινή περιοχή του χωριού Ανύδρου.
Μετά τον Β’ Παγκόσμιο Πόλεμο
Μετά τον Β΄ Παγκόσμιο Πόλεμο και τον Εμφύλιο δόθηκαν στους κατοίκους διευκολύνσεις να αγοράσουν οικόπεδα στην θέση που είναι σήμερα η παραλιακή κοινότητα του Καραβομύλου. Και αυτό επειδή το παραλιακό αυτό μέρος είναι περισσότερο εύφορο και αρκετοί κάτοικοι έχουν στην γύρω περιοχή «ψήφους». «Ψήφοι» ονομάζονται κτήματα (ελαιοπερίβολα) τα οποία προήλθαν από την διανομή του έκανε το κράτος σε αγρότες το 1922. Η θέση του Καραβομύλου βρίσκεται πιο κοντά σε αστικά κέντρα και είναι παραθαλάσσιο μέρος έτσι αναπτύχθηκε και τουριστικά. Έτσι οι μισοί και πλέον κάτοικοι –κυρίως ελαιοκαλλιεργητές- εγκαταλείπουν σταδιακά το σημερινό Άνυδρο και εγκαθίστανται στην σημερινή κοινότητα Καραβομύλου. Ένα μέρος των κατοίκων εξακολουθεί και παραμένει στο σημερινό Άνυδρο. Ο Καραβόμυλος αποκτά δική του διοικητική κοινότητα – η κοινότητα Καραβομύλου. Η κοινότητα Καραβομύλου είναι σήμερα δημοτικό διαμέρισμα του δήμου Στυλίδας.
Κατηγορία:Χωριά του νομού Φθιώτιδας Κατηγορία:Δήμος Στυλίδας
Καλαθοσφαίριση 3x3
Η Καλαθοσφαίριση 3x3 (αγγλικά: 3x3 basketball) είναι μια παραλλαγή της καλαθοσφαίρισης και παίζεται με δύο αντίπαλες ομάδες των τριών παικτών, σε μία μπασκέτα, στο μισό γήπεδο. Σύμφωνα με έρευνα του ESSEC Business School, η οποία ανατέθηκε από την Διεθνή Ολυμπιακή Επιτροπή, η 3x3 καλαθοσφαίριση αποτελεί το πιο διαδεδομένο ομαδικό «άθλημα του δρόμου» (αγγλικά: urban team sport) στον κόσμο. Ως άθλημα είναι δομημένο και αντιπροσωπεύεται από την Διεθνή Ομοσπονδία Καλαθοσφαίρισης (FIBA), έχοντας και τους δικούς του θεσμοθετημένους κανονισμούς. Πλέον αποτελεί και ολυμπιακό άθλημα, καθώς έχει εισαχθεί στο πρόγραμμα των Ολυμπιακών Αγώνων και έκανε την πρώτη του εμφάνιση σε αυτούς στους Θερινούς Ολυμπιακούς Αγώνες 2020.
Ιστορία
Η καλαθοσφαίριση 3x3 παιζόταν, με μία πιο ανεπίσημη μορφή, εδώ και πολλά χρόνια σε γήπεδα και γυμναστήρια όλου του κόσμου. Το 1992, η Adidas ξεκίνησε το τουρνουά καλαθοσφαίρισης 3x3 streetball, που έχει πλέον διακοπεί. Στα τέλη της δεκαετίας του 2000, οι κανόνες του παιχνιδιού άρχισαν να τυποποιούνται στις Ηνωμένες Πολιτείες της Αμερικής, κυρίως μέσω των τουρνουά Gus Macker και Hoop it up που διεξήγαγαν μεγάλες εκδηλώσεις σε όλη την χώρα με παίκτες και ομάδες όλων των επιπέδων ικανοτήτων. Από τότε, ο αριθμός των εκδηλώσεων και τουρνουά 3x3 αυξάνεται συνεχώς σε όλο τον κόσμο.
Η FIBA πήρε την απόφαση να δοκιμάσει για πρώτη φορά την καλαθοσφαίριση 3x3 στους Ασιατικούς Αγώνες κλειστού στίβου του 2007 στο Μακάο. Περαιτέρω δοκιμαστικές εκδηλώσεις πραγματοποίησε τον Απρίλιο του 2008 στη Δομινικανή Δημοκρατία και τον Οκτώβριο του 2008 στην Ινδονησία. Την πρώτη του διεθνή εμφάνιση, ως άθλημα, πραγματοποίησε στους Ασιατικούς Αγώνες Νέων του 2009: 19 ομάδες αγωνίστηκαν στο τουρνουά αγοριών και 16 ομάδες στων κοριτσιών. Όλοι οι αγώνες διεξήχθησαν στο Anglican High School στην Tanah Merah της Σιγκαπούρης. Η καλαθοσφαίριση 3x3 έκανε την πρώτη της εμφάνιση σε παγκόσμιο ανταγωνιστικό επίπεδο στους Θερινούς Ολυμπιακούς Αγώνες Νέων του 2010 στη Σιγκαπούρη. Στον διαγωνισμό συμμετείχαν 20 ομάδες σε κατηγορίες αγοριών και κορασίδων. Έκτοτε διεξάγονται τακτικά παγκόσμια πρωταθλήματα τόσο στην κατηγορία ενηλίκων όσο και στην κατηγορία K18.
Η FIBA ​​ξεκίνησε ένα πλήρες πρόγραμμα για να κάνει την καλαθοσφαίριση 3x3 ένα αυτόνομο παιχνίδι με τη δική της μορφή και με τακτικές διοργανώσεις. Το 3x3 έκανε το ντεμπούτο του ως Ολυμπιακό άθλημα στους Θερινούς Ολυμπιακούς Αγώνες του 2020, όπως προαναφέρθηκε.
Πηγές
Κατηγορία:Καλαθοσφαίριση
Οικία Βελίτσκοβιτς στο Μάσκαρ
Η Οικία Βελίτσκοβιτς στο Μάσκαρ (σερβικά κυριλλικά: Кућа Величковића у Маскару, σερβικά λατινικά: Kuća Veličkovića u Maskaru) ευρίσκεται στο Μάσκαρ, εντός του Δήμου της Τοπόλα και εντός του Διαμερίσματος της Σουμάντιγια, στη Σερβία. Είναι καταγεγραμμένη εντός του καταλόγου των προστατευόμενων πολιτισμικών μνημείων της Δημοκρατίας της Σερβίας (n° SK 2106).
Εξωτερικοί Σύνδεσμοι
Κατηγορία:Προστατευόμενα πολιτισμικά μνημεία στη Σερβία Μασκαρ Μασκαρ
Κυριάκος Κατσιμάνης
Ο '''Κυριάκος Σ. Κατσιμάνης''', γεννημένος το 1937, ήταν καθηγητής φιλοσοφίας. Τα ερευνητικά του ενδιαφέροντα επικεντρώνονταν στην αρχαιοελληνική φιλοσοφία, καθώς και στη διδασκαλία της φιλοσοφίας.
Βιογραφικά στοιχεία
Γεννήθηκε το 1937 στο Παράλιο Άστρος. Σπούδασε κλασική φιλολογία στη Φιλοσοφική Σχολή του Πανεπιστημίου Αθηνών (1960), και φιλοσοφία στο Πανεπιστήμιο Paris IV της Σορβόννης, όπου πήρε διδακτορικό δίπλωμα με βαθμό άριστα (1974). Τόσο κατά τις προπτυχιακές όσο και κατά τις μεταπτυχιακές του σπουδές ήταν υπότροφος του ΙΚΥ.
Υπό την εποπτεία του καθηγητή Κωνσταντίνου Δεσποτόπουλου εκπόνησε διατριβή επί υφηγεσία στο Πάντειο Πανεπιστήμιο, χάρη στην οποία το 1981 απέκτησε τον τίτλο του υφηγητή.
Αρχικά δίδαξε στη Μέση Εκπαίδευση (1962-1976), στη συνέχεια υπηρέτησε στο Κέντρο Εκπαιδευτικών Μελετών και Επιμορφώσεως (1976-1985) και στο Παιδαγωγικό Ινστιτούτο (1985-1998), του οποίου υπήρξε Σύμβουλος (1988-1998) και Αντιπρόεδρος (1992-1996) με ειδίκευση στην Επιμόρφωση εκπαιδευτικών, στα Αναλυτικά Προγράμματα και στα διδακτικά εγχειρίδια Φιλοσοφίας και Αρχαίων Ελληνικών. Έκανε πολλές εισηγήσεις σε επιμορφωτικά σεμινάρια για το εποπτικό προσωπικό και τους καθηγητές της Μέσης Εκπαίδευσης στην Αθήνα και σε διάφορες επαρχιακές πόλεις.
Δίδαξε φιλοσοφία στη Σχολή Επιμόρφωσης Λειτουργών Μέσης Εκπαίδευσης της Αθήνας (1977-1992) και στα Περιφερειακά Επιμορφωτικά Κέντρα (ΠΕΚ) της Αθήνας, του Πειραιά και της Τρίπολης (1993-2000). Δίδαξε επίσης στα Διδασκαλεία Μέσης και Δημοτικής Εκπαίδευσης, στο Λαϊκό Πανεπιστήμιο της Εταιρείας Φίλων του Λαού, στο Κέντρο Φιλοσοφικών Ερευνών και στη ΧΕΝ.
Το έτος 2000 εξελέγη Επίκουρος Καθηγητής και στη συνέχεια Αναπληρωτής Καθηγητής του Πανεπιστημίου Αθηνών, όπου δίδαξε φιλοσοφία έως τη συνταξιοδότησή του (2004).
Εκλέχτηκε επανειλημμένα μέλος του Δ.Σ. της Ελληνικής Φιλοσοφικής Εταιρείας, την οποία υπηρέτησε ως Γενικός Γραμματέας και Ταμίας.
Εργογραφία
Βιβλία
1.  Étude sur le rapport entre le Beau et le Bien chez Platon. Διδακτορική διατριβή στο Πανεπιστήμιο Paris-Sorbonne (1974). Τυπώθηκε σε πανεπιστημιακό τυπογραφείο της Γαλλίας (σελ. 574) και στην Αθήνα ως αυτοέκδοση (1974).
2.    ''Ο αγώνας για την αρετή. Συμβολή στην ερμηνεία της πλατωνικής ηθικής.'' Αυτοέκδοση, Αθήνα 1976, σελ. 68.
3.  Πρακτική φιλοσοφία και πολιτικό ήθος του Σωκράτη. Διατριβή επί υφηγεσία, Πάντειος ΑΣΠΕ, εκδ. Επικαιρότητα, Αθήνα 1981, σελ. 246.
4.    Πλάτων και Αριστοτέλης, φιλοσοφική ερμηνεία επιλεγμένων κειμένων, εκδ. Gutenberg, Aθήνα 2001, σελ. 337.
5.    Αναλύσεις και τομές σε θέματα παιδείας, εκδ. Επικαιρότητα, Αθήνα 1985, σελ. 190.
6.    Τα φιλοσοφικά κείμενα στο Γυμνάσιο, εκδ. Επικαιρότητα, Αθήνα 1980, σελ. 139.
7.    Σύνδρομο επίκτητης αρχαιοελληνικής αντιπάθειας, εκδ. Gutenberg, 1992, σελ. 114.
9.    Προβλήματα φιλοσοφίας, εκδ. ΟΕΔΒ, Αθήνα 19991, σελ. 221 (σε συνεργασία με τον Στέλιο Βιρβιδάκη).
Μεταφράσεις
1.  Encyclopédie de la Pléiade: Η καντιανή επανάσταση. Έκδοση του Μορφωτικού Ιδρύματος της Εθνικής Τραπέζης της Ελλάδος, Αθήνα, 1978.
2. G. Μialaret: Eισαγωγή στην παιδαγωγική, εκδόσεις «Επικαιρότητα», Αθήνα 1985.
3. Aurélien Fabre: Το πειραματικό νέο σχολείο, εκδόσεις Επικαιρότητα, Αθήνα 1986.
4. Jacqueline Russ: ''Η περιπέτεια της ευρωπαϊκής σκέψης. Μια ιστορία των ιδεών της Δύσης,'' εκδ. Gutenberg, Αθήνα 2005.
Άρθρα
Τα πολυπληθή άρθρα τού Κ. Κατσιμάνη εκτίθενται λεπτομερειακά στην προσωπική του ιστοσελίδα.
Παραπομπές
Κατηγορία:Έλληνες πανεπιστημιακοί Κατηγορία:Καθηγητές Εθνικού και Καποδιστριακού πανεπιστημίου Αθηνών
Η Κόρη της Σκιάς
Η Κόρη της Σκιάς (The shadow Sister) είναι ιστορικό μυθιστόρημα της Ιρλανδής συγγραφέως Λουσίντα Ράιλι (Lucinda Riley) και  το τρίτο βιβλίο της σειράς βιβλίων <<Οι  Κόρες των Αστεριών>>. Στο βιβλίο πρωταγωνιστεί η εικοσιεπτάχρονη Σταρ Ντ΄Απλειάζ, η μία από τις επτά υιοθετημένες κόρες του Ελβετού δισεκατομμυριούχου ναυτικού Πα Σαλτ και αντανακλάται η προσπάθεια της ηρωίδας να ξεφύγει από το προστατευμένο οικογενειακό της περιβάλλον και την σκιά της αδερφής της Κέκε, ενώ παράλληλα αναζητά πληροφορίες για την πραγματική της ταυτότητα. Η ιστορία εκτυλίσσεται στα τέλη του εικοστού αιώνα, ενώ παράλληλα εξιστορείται μία δεύτερη ιστορία αυτή της Φλόρα ΜακΝίκολ, η οποία ζούσε στο Λονδίνο εκατό χρόνια πριν την Σταρ.
Η ιστορία
Η Σταρ βρίσκεται σε απόγνωση, έπειτα από τον ξαφνικό θάνατο του θετού πατέρα της και αποφασίζει να φύγει από το πατρικό της σπίτι στο χωριό Ατλαντίδα της Γενεύης, ακολουθώντας την αδερφή της Κέκε στο Λονδίνο, όπου θα πήγαινε για σπουδές. Η πρωταγωνίστρια παίρνει μαζί της στο Λονδίνο ένα φάκελο που της είχε αφήσει ο Πα Σαλτ, ο οποίος αποτελεί το κλειδί, ώστε να ξεκινήσει την αναζήτηση της πραγματικής της κληρονομιάς. Παρόλο που η Σταρ, ή όπως την αποκαλούσε η Κέκε, Σία ήταν διστακτική στην αρχή να ανοίξει τον φάκελο, εν τέλει τον ανοίγει και έτσι βρίσκει το πρώτο της στοιχείο, ένα ειδώλιο ενός μαύρου πάνθηρα, στο οποίο ήταν χαραγμένα τα ονόματα των αδελφών της και το δικό της, μία επαγγελματική κάρτα με τη διεύθυνση ενός βιβλιοπωλείου στο Λονδίνο: << Βιβλιοπωλείο Άρθουρ Μόρστον, Κένσινγκτον Τσερτς 190 Λονδίνο >> και το όνομα: Φλόρα ΜακΝίκολ.
Η Σταρ επισκέπτεται το βιβλιοπωλείο και ξεκινάει να εργάζεται σε αυτό, έτσι αναπτύσσει μία ιδιαίτερη φιλία με τον ιδιοκτήτη του βιβλιοπωλείου Ορλάντο, ο οποίος μέσω των γνώσεων που κατέχει τη βοηθά να συλλέξει τις απαραίτητες πληροφορίες για την Φλόρα ΜακΝίκολ, την υποτιθέμενη πρόγονό της. Έτσι, η Σταρ όταν μαθαίνει ότι η Φλόρα μπορεί να σχετίζεται με το βιβλιοπωλείο του Ορλάντο, τον συνοδεύει στην οικογενειακή έδρα, Χάι Γουέλντ, στο Κεντ, όπου γνωρίζει τον αδερφό του, Μάους. Παράλληλα, ανακαλύπτει κάποια γράμματα της Φλόρας, τα οποία την εμπνέουν και ξεκινά κι εκείνη ένα ταξίδι ανακάλυψης, βγαίνει από τη σκιά της αδελφής της κι αφήνεται στον έρωτα.
Η ιστορία της Φλόρας ΜακΝίκολ
Στις αρχές του εικοστού αιώνα, η δεκαεννιάχρονη Φλόρα ΜακΝίκολ ζει στο ασφαλές περιβάλλον του σπιτιού της στο Λέικ Ντίστρικτ και αρνείται να πιστέψει στον έρωτα. Μια τυχαία επίσκεψη του λόρδου Άρτσι Βον όμως, θέτει σε κίνηση μια αλυσίδα γεγονότων που θα επηρεάσουν όλες τις πτυχές της ζωής της για πολλά χρόνια ακόμα. Η Φλόρα έχει τώρα αισθήματα για τον Άρτσι που δεν υπήρχαν πριν, αλλά το ίδιο κάνει και η αδερφή της Ορέλια, με την οποία παντρεύεται και δημιουργεί οικογένεια.
Έπειτα από κάποια χρόνια, η Φλόρα πηγαίνει στο Λονδίνο όπου εργάζεται και ζει με την κυρία Κέπελ, κυρία της υψηλής κοινωνίας, η οποία την προετοιμάζει για έναν πλούσιο γάμο με έναν κόμη, από τον οποίο τελικά απαλλάσσεται. Η παραμονή της Φλόρας στο Λονδίνο και η επαφή της με την αριστοκρατική βρετανική τάξη, την οδηγεί στην συνάντηση της έπειτα από αρκετά χρόνια με τον Άρτσι Βον κι έτσι η ηρωίδα πιστεύει ξανά στον έρωτα και έρχεται αντιμέτωπη με εμπόδια και δυσκολίες.
Συσχέτιση του μυθιστορήματος με την Ιστορία
Το μυθιστόρημα έχει ιστορικές προεκτάσεις και ειδικότερα συσχετίζεται με την αρχαία ελληνική μυθολογία και τις "επτά αδελφές" του αστρικού συμπλέγματος Πλειάδες. Τα πραγματικά ονόματα της Σταρ και της Κέκε είναι Στερόπη και Κελαινώ, όπως είναι και τα ονόματα των δύο εκ των επτά άστρων. Σύμφωνα με την μυθολογία, ακόμα, η Στερόπη ήταν μία νεαρή γυναίκα που βρισκόταν στην σκιά, συνοδευόμενη πάντα από την ισχυρή αδερφή της Κελαινώ, κάτι το οποίο αποτυπώνεται στην σχέση μεταξύ των δύο αδελφών. Τέλος, το όνομα του χαρακτήρα Μάους προκύπτει από το όνομα του βασιλιά Οινόμαου (Oenomaus) της Πίσας στην αρχαία Ηλεία, ο οποίος ήταν γιος του θεού Άρη και της Πλειάδας Στερόπης.
Πηγές
Κατηγορία:Μυθιστορήματα Κατηγορία:Μυθιστορήματα του 2016
Ανδροσθένης ο Θάσιος
Παραπομπές
Κατηγορία:Τριήραρχοι του στόλου του Νεάρχου Κατηγορία:Γεωγράφοι του Μεγάλου Αλεξάνδρου Κατηγορία:Ναύαρχοι του Μεγάλου Αλεξάνδρου Κατηγορία:Αρχαίοι Θάσιοι Κατηγορία:Αρχαίοι Έλληνες γεωγράφοι Κατηγορία:Αρχαίοι Έλληνες εξερευνητές Κατηγορία:Εξερευνητές της Αραβίας
Ρέγκα
Με το όνομα Ρέγκα μπορεί να αναφέρονται:
Μοναστήρι της Μπατάλια
Το Μοναστήρι της Μπατάλια (Πορτογαλικά: Mosteiro da Batalha) είναι ένα μοναστήρι Δομινικανών και βρίσκεται στην Πορτογαλία. Είναι γνωστό και ως Μοναστήρι της αγίας Μαρίας της Νίκης (Πορτογαλικά: Mosteiro de Santa Maria da Vitória). Είναι αντιπροσωπευτικό δείγμα ύστερης γοτθικής αρχιτεκτονικής στην Πορτογαλία. Έχει αναγνωριστεί ως μνημείο παγκόσμιας κληρονομιάς της UNESCO το 1983.
Ιστορία
Το Μοναστήρι της Μπατάλια χτίστηκε εις μνήμη της μάχης στην Αουζουμπαρότα (Aljubarrota) (1385) και χρησιμοποιήθηκε ως ναός ταφής της Πορτογαλικής βασιλικής δυναστείας Αβίς του 15ου αιώνα. Στις 15 Αυγούστου 1385 διεξήχθη η μάχη μεταξύ Πορτογάλων και Καστιλιάνων. Ο βασιλιάς Ιωάννης Ι', που ήταν ο ηγέτης των Πορτογάλων, νίκησε και οδήγησε στην ανεξαρτησία της Πορτογαλίας. Η νίκη αποδόθηκε στην Παναγία, γι' αυτό ο βασιλιάς Ιωάννης Ι' διέταξε να χτιστεί μία εκκλησία αφιερωμένη στην Παρθένο Μαρία. Η κατασκευή του μοναστηριού ξεκίνησε το 1386 και διήρκεσε πάνω από έναν αιώνα. Η αρχιτεκτονική του μοναστηριού έχει επιρροές από την Αγγλία και έχει χτιστεί σε γοτθικό ρυθμό. Διακρίνεται για το Μανουελίνιο αρχιτεκτονικό στυλ με την υπερβολική διακόσμηση με θέματα, που είχαν αντληθεί από την ναυτιλία, το στρατό και τους αγγέλους. Το όνομα αυτό το πήρε από τον βασιλιά Μανουήλ (1495-1521) και είχε διαδοθεί πολύ τον 16ο αιώνα. Πρώτος αρχιτέκτονας του μοναστηριού ήταν ο Αφόνσο Ντομίνγκες, που πέθανε το 1402. Μετά το θάνατό του η ανοικοδόμηση του μοναστηριού συνεχίστηκε υπό τον Άγγλο αρχιτέκτονα Χουγκέτ (Huguet). Το ύψος του κεντρικού κλίτους είναι 32,46 μέτρα. Άλλοι αρχιτέκτονες, που ασχολήθηκαν με την ανέγερση του μοναστηριού είναι ο Φερνάο ντι Έβορα (Fernão de Évora) κατά τα έτη 1448-1477 και ο Ματέους Φερνάντες ο Πρεσβύτερος (Mateus Fernandes) κατά τα έτη 1480-1515. Το μοναστήρι υπέστη ζημιές από έναν καταστροφικό σεισμό το 1755 και από τους Γάλλους το 1810, που το λεηλάτησαν. Ανακηρύχθηκε εθνικό μνημείο το 1840 και ανακαινίστηκε βαθμιαία. Η ανακαίνιση του μοναστηριού διήρκεσε μέχρι τον 20ο αιώνα.
Η είσοδος του ναού
Η κύρια είσοδος του ναού βρίσκεται στη δυτική πρόσοψη του μοναστηριού. Και στις δύο πλευρές της εισόδου υπάρχουν γλυπτά των δώδεκα αποστόλων. Στο κέντρο υπάρχει ένα άγαλμα του Χριστού, που περιβάλλεται από τους Ευαγγελιστές. Επίσης, υπάρχουν γλυπτές μορφές αγγέλων, προφητών και βασιλέων της Βίβλου καθώς και της Παρθένου Μαρίας.
Το παρεκκλήσι του Ιδρυτή
Στο παρεκκλήσι του Ιδρυτή βρίσκονται οι τάφοι του βασιλιά Ιωάννη Ι' και της γυναίκας του Φιλίππη του Λάνκαστερ, του Ερρίκου του θαλασσοπόρου, του Dom João, του Dom Pedro και του Dom Fernando. Το παρεκκλήσι του Ιδρυτή (Πορτογαλικά: Capela do Fundador) έγινε το πρώτο βασιλικό πάνθεο στην Πορτογαλία.
Ημιτελή παρεκκλήσια
Τα ημιτελή παρεκκλήσια (Πορτογαλικά: Capelas Imperfeitas) είναι ένα οκταγωνικό οικοδόμημα. Κατασκευάστηκε το 1437 κατ' εντολή του βασιλιά Εδουάρδου της Πορτογαλίας ως βασιλικό μαυσωλείο για τον εαυτό του και τους απογόνους του. Εκεί υπάρχει ο τάφος του βασιλιά Εδουάρδου της Πορτογαλίας και της βασίλισσας Ελεανώρας της Αραγωνίας. Το οικοδόμημα έχει επτά εξαγωνικά παρεκκλήσια. Στις γωνίες των παρεκκλησιών υπάρχουν ημιτελείς αντηρίδες, που αποσκοπούσαν να στηρίξουν το θόλο. Η κατασκευή των παρεκκλησιών ήταν αργή. Ο Ματέους Φερνάντες ο Πρεσβύτερος (Mateus Fernandes) ανέλαβε την ολοκλήρωση των παρεκκλησιών. Ήταν ιδιαίτερα υπεύθυνος για το σχεδιασμό της μεγάλης εισόδου. Μετά το θάνατο του Ματέους Φερνάντες το 1515 ο βασιλιάς Μανουήλ ανέθεσε τη συνέχιση των εργασιών στον Μπόυτακ (Boytac). Οι εργασίες στα παρεκκλήσια σταμάτησαν οριστικά, όταν πέθανε ο βασιλιάς Μανουήλ το 1521.
Παραπομπές
Κατηγορία: Μνημεία Παγκόσμιας Κληρονομιάς στην Πορτογαλία Κατηγορία: Χριστιανικοί ναοί στην Πορτογαλία Κατηγορία: Γοτθική αρχιτεκτονική
Humanity+
Το Humanity + (επίσης Humanity Plus, πρώην Παγκόσμιος Σύνδεσμος Μετανθρωπιστών ) είναι ένας διεθνής μη κερδοσκοπικός οργανισμός που υποστηρίζει την ηθική χρήση των αναδυόμενων τεχνολογιών για την ενίσχυση των ανθρώπινων ικανοτήτων.
Προγράμματα και δραστηριότητες
Το Humanity + έχει οργανώσει μια σειρά συνεδρίων. Το πιο πρόσφατο συνέδριο Humanity + πραγματοποιήθηκε στις 1-2 Δεκεμβρίου 2012, στο Συνεδριακό Κέντρο Seven Hills στο Πανεπιστήμιο του Σαν Φρανσίσκο, στην Καλιφόρνια.
Το Humanity + έχει δεκάδες σχηματισμένες ή διαμορφωμένες τοπικές ομάδες — μία σχεδόν σε κάθε ήπειρο. Δεκάδες μετανθρωπιστικές ομάδες στις Ηνωμένες Πολιτείες, Φουτουριστές του Λονδίνου στο Ηνωμένο Βασίλειο, την Ευρώπη, τη Νότια Αμερική, την Αυστραλία και την Ασία έχουν επίσης επίσημα συνεργαστεί με το Humanity +.
Το Humanity + διαχειρίζεται επίσης το βραβείο Gada ύψους 20.000 δολαρίων, το οποίο θα απονεμηθεί στην ομάδα που μπορεί να σχεδιάσει, να κατασκευάσει και να επιδείξει έναν πιο προηγμένο εκτυπωτή 3D στη βάση του RepRap έως το τέλος του 2012. [ χρειάζεται ενημέρωση ]
Περιοδικό H +
Το "Humanity +", ως ένας πρόσφατα επώνυμος οργανισμός, κυκλοφόρησε το H + Magazine, ένα τριμηνιαίο περιοδικό για τις μετανθρωπιστικές ειδήσεις και ιδέες που έκτοτε άλλαξε την οργάνωση, την ηγεσία και τη μορφή του πολλές φορές. Το περιοδικό παρήγαγε πέντε τεύχη από το 2008 έως το 2009, καθένα κυκλοφόρησε ως ψηφιακές εκδόσεις βασισμένες σε PDF,  και ένα κυκλοφόρησε επίσης ως έντυπη έκδοση διαθέσιμη σε καταστήματα λιανικής. Ο εκδότης άλλαξε από Humanity + σε Betterhumans LLC ξεκινώντας από το δεύτερο τεύχος, με τον RU Sirius τον συντάκτη και των πέντε τεύχων. Το 2010, με το RU Sirius να συνεχίζει ως συντάκτης, το περιοδικό μετατράπηκε σε μια έκδοση μόνο στον ιστό που δεν βασίζεται σε πλήρη θέματα και ο εκδότης του επανήλθε στο Humanity + Η ιστοσελίδα διαχειρίζεται επί του παρόντος ο Peter Rothman. Σημαντικοί συντελεστές περιλαμβάνουν τους Michael Moorcock, Rudy Rucker, Woody Evans, John Shirley, James Hughes και Douglas Rushkoff.
Βιβλιογραφικές αναφορές
<references group="Αναφορές" />
Κατηγορία:Σελίδες με μη επιθεωρημένες μεταφράσεις Κατηγορία:Διεθνείς μη κερδοσκοπικοί οργανισμοί
Κατερίνα Ντούσκα
Η Κατερίνα Ντούσκα (5 Νοεμβρίου 1989) είναι Ελληνοκαναδή τραγουδίστρια και τραγουδοποιός. Εκπροσώπησε την Ελλάδα στον Διαγωνισμό Τραγουδιού της Eurovision 2019, καταλαμβάνοντας την 21η Θέση στον μεγάλο τελικό στις 18 Μαΐου 2019.
Βιογραφία
Η Κατερίνα Ντούσκα γεννήθηκε και μεγάλωσε στο Μόντρεαλ του Καναδά και ζει στο Παγκράτι στην Αθήνα.
Σπούδασε νομική, την οποία όμως εγκατέλειψε στη συνέχεια.
Κυκλοφόρησε το πρώτο άλμπουμ της το 2016 με τίτλο Embodiment (Ενσάρκωση). Τον Δεκέμβριο του 2018 εμφανίστηκε σε συναυλία με το μουσικό Πέτρο Κλαμπάνη. To τραγούδι της Fire away επιλέχθηκε από το Nescafe Canada για να χρησιμοποιηθεί σε διαφημιστική του καμπάνια.
Η Κατερίνα Ντούσκα έχει συνεργαστεί με πολλούς διεθνείς καλλιτέχνες όπως η LP, ο Albin Lee Meldau, ο Tom Baxter, η Yasmine Hamdan, o Oddisee, οι Kadebostany, ενώ έχει πραγματοποιήσει εμφανίσεις σε μεγάλες σκηνές και φεστιβάλ σε Ελλάδα και Ευρώπη όπως στα The O2 Academy London, Rockwave Festival, και στο διεθνές φεστιβάλ "Give a home" του Sofarsound's /Amnesty International, όπου ήταν μια εκ των 300 καλλιτεχνών που συμμετείχαν με σκοπό την υποστήριξη των προσφύγων ανά τον κόσμο. Έχει συμμετάσχει στα φεστιβάλ του Κέντρου Πολιτισμού - Ιδρύματος Σταύρου Νιάρχου και σε συναυλίες στο Μέγαρο Μουσικής Αθηνών. Ανήκει στο δυναμικό της Minos EMI / Universal Music Group.
Συμμετοχή στη Eurovision
Το 2019 η ΕΡΤ κάνει πρόταση στη Ντούσκα να εκπροσωπήσει την Ελλάδα στον Διαγωνισμό Τραγουδιού της Eurovision 2019 που διεξήχθη στο Τελ Αβίβ του Ισραήλ.
Φίλτρο (φωτογραφία)
thumb|300px|right| Φωτογραφικά φίλτρα μεγέθους 62mm: Φίλτρο υπεριώδους ακτινοβολίας (UV: ultra-violet), πολωτικό φίλτρο κυκλικής πόλωσης (C-PL circular polarizer) και φίλτρο φωτισμού λάμπας φθορισμού (FLD: fluorescent) thumb|300px|right|Παράδειγμα τετράγωνου φίλτρου (Cokin φίλτρα) το οποίο στερεώνεται σε ειδική βάση μπροστά στο φακό Στην φωτογραφία ή στην κινηματογραφία, φωτογραφικό φίλτρο είναι ένα εξάρτημα της μηχανής το οποίο αποτελείται από ένα οπτικό φίλτρο το οποίο μπαίνει μπροστά στο φακό. Το φίλτρο μπορεί να είναι τετράγωνο και να μπαίνει σε ειδική βάση μπροστά στο φακό ή πιο συχνά ένας γυάλινος ή πλαστικός δίσκος τοποθετημένος σε μια στρογγυλή μεταλλική βάση η οποία βιδώνεται μπροστά από το φακό.
Κατερίνα Ντούσκα
Συμμετοχή στη Eurovision
Η Ντούσκα αποδέχτηκε την πρόταση και διαγωνίστηκε με το τραγούδι "Better Love", γραμμένο από την ίδια, τον Leon of Athens και τον Ντέιβιντ Σνέντον. Το τραγούδι έλαβε θετικές κριτικές ενώ η θεατρική εμφάνιση της Ντούσκα στη σκηνή σε σκηνοθεσία της Έφη Γούση, επαινέθηκε από πολλούς. Η Ελλάδα κατέκτησε την 5η θέση με 185 βαθμούς στον ημιτελικό και την 21η θέση στον τελικό με 74 βαθμούς.
Φίλτρο (φωτογραφία)
Τα φίλτρα επιτρέπουν στον φωτογράφο να έχει καλύτερο έλεγχο της εικόνας που δημιουργεί. Στην έγχρωμη φωτογραφία με φιλμ τα έγχρωμα φίλτρα χρησιμοποιούνται για χρωματικά εφέ αλλά και τη διόρθωση χρώματος. Στην ψηφιακή φωτογραφία τα έγχρωμα φίλτρα έχουν αντικατασταθεί με φίλτρα στα λογισμικά επεξεργασίας εικόνας. Ορισμένα φίλτρα της κλασικής (αναλογικής) φωτογραφίας με φιλμ χρησιμοποιούνται και στην ψηφιακή φωτογραφία: το πολωτικό φίλτρο, τα φίλτρα προστασίας φακών (UV - skylight), το φίλτρο ουδέτερης πυκνότητα (γκρίζο φίλτρο) / φίλτρο διαβαθμισμένης ουδέτερης πυκνότητας, τα φίλτρα macro (close-up) και τα χρωματικά φίλτρα διαβαθμισμένης πυκνότητας.
Κώστας Κόλλιας
Ο Κώστας Κόλλιας (γεν. 1965, Σολομός Κορινθίας) είναι Έλληνας πολιτικός και βουλευτής, εκλεγμένος με τη Νέα Δημοκρατία.
Κατερίνα Ντούσκα
Studio albums
μικρογραφία|Εξώφυλλο του τραγουδιού με το οποίο εκπροσώπησε την Ελλάδα στην Eurovision 2019
Φίλτρο (φωτογραφία)
Χρήση φίλτρων στην φωτογραφία
Τα φίλτρα μπορούν να ταξινομηθούν με βάση την χρήση τους σε:
Κώστας Κόλλιας
Προσωπική ζωή και σπουδές
Ο Κώστας Κόλλιας γεννήθηκε στο Σολομό Κορινθίας το 1965. Σπούδασε ηλεκτρολόγος μηχανικός στη Σιβιτανίδειο Σχολή και εργάστηκε ως τομεάρχης δικτύου της Δ.Ε.Η. στην Κόρινθο.
Κατερίνα Ντούσκα
Παραπομπές
Κατηγορία:Ελληνίδες τραγουδίστριες Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision Κατηγορία:Ελληνίδες τραγουδίστριες ποπ Κατηγορία:Συμμετέχοντες στο διαγωνισμό τραγουδιού Eurovision με την Ελλάδα
Κώστας Κόλλιας
Προσωπική ζωή και σπουδές
Είναι παντρεμένος με την Αθανασία - Δέσποινα Κόλλια, με την οποία έχει αποκτήσει δύο γιούς.
Φίλτρο (φωτογραφία)
Χρήση φίλτρων στην φωτογραφία
Περισσότερα από ένα φίλτρα μπορούν να συνδυαστούν ώστε ο φωτογράφος να επιτύχει το επιθυμητό αποτέλεσμα στην τελική εικόνα. Η χρήση φίλτρων μπροστά στο φακό (εξαίρεση αποτελούν τα διαφανή φίλτρα) μειώνουν την φωτεινότητα του ειδώλου και ο φωτογράφος πρέπει να υπολογίζει το φως μέσα από το φωτόμετρο στο σώμα της μηχανής.
Διαφανή φίλτρα (προστασίας)
Τα διαφανή φίλτρα είναι φίλτρα εντελώς διαφανή (στην ιδεαλιστική περίπτωση) τα οποία δεν φιλτράρουν καθόλου το εισερχόμενο φως και δεν επηρεάζουν καθόλου την ποιότητα της τελικής φωτογραφίας. Τα φίλτρα αυτά χρησιμοποιούνται για την προστασία του φακού της μηχανής από γρατσουνιές και χτυπήματα. Τα φίλτρα καλής ποιότητας (κρυστάλλινα και όχι πλαστικά, με πολλαπλές επιστρώσεις - multicoated) συνήθως είναι ακριβότερα και προσεγγίζουν την ιδεαλιστική περίπτωση όπου δεν επηρεάζεται καθόλου η ποιότητα της τελικής φωτογραφίας.
Κώστας Κόλλιας
Προσωπική ζωή και σπουδές
Ομιλεί αγγλικά.
Φίλτρο (φωτογραφία)
Φίλτρα UV
thumb|left|130px|Το φίλτρο UV. thumb|right|340px|Το φάσμα της ορατής ακτινοβολίας. Τα UV (ultra violet) φίλτρα (φίλτρα υπεριώδους ακτινοβολίας) χρησιμοποιούνται για να αφαιρέσουν τις υπεριώδους ακτινοβολίες ώστε να μειωθεί το φαινόμενο μιας θαμπάδας και μπλέ χρηματισμού που δημιουργείται από την ακτινοβολία αυτή. Η ακτινοβολία UV θεωρείται η ακτινοβολία με μήκος κύματος μικρότερο από 400 nm. Στην έγχρωμη φωτογραφία με φιλμ υπάρχουν 3 έγχρωμες επιστρώσεις στο φιλμ η κάθε μια ευαίσθητη στο κόκκινο, πράσινο και μπλε χρώμα. Η μπλε επίστρωση είναι ευαίσθητη όχι μόνο στο μπλε χρώμα αλλά και στην υπεριώδη ακτινοβολία. Το φιλμ δεν είναι ευαίσθητο στην υπέρυθρη ακτινοβολία και δεν χρειάζεται φίλτρο μπλοκαρίσματος υπέρυθρης ακτινοβολίας (με αντίθεση τους ψηφιακούς αισθητήρες οι οποίοι είναι ευαίσθητοι στην υπέρυθρη ακτινοβολία και έχουν ενσωματωμένο φίλτρο το οποίο την μπλοκάρει).
Γενικά το φίλτρο αυτό είναι διαφανές σε όλες τις ορατές ακτινοβολίες και μπορεί να βρίσκεται στον φακό σε σχεδόν σε όλες τις συνθήκες φωτογράφησης. Τα φίλτρα UV χρησιμοποιούνται συχνά ως φίλτρα προστασίας των φακών. Ένα σκληρό UV φίλτρο όπως το Haze-2A ή το UV17 φιλτράρει και μέρος της ορατής ακτινοβολίας στο μέρος του φάσματος υπεριώδους ακτινοβολίας, έτσι έχει ένα χλωμό-ανοικτό κίτρινο χρώμα και είναι πιο αποτελεσματικά στην μείωση της θαμπάδας της υπεριώδους ακτινοβολίας  αλλά και στην μείωση του φαινομένου χρωματικού σφάλματος ή purple fringing (εμφάνιση μωβ-κόκκινου χρώματος στις άκρες αντικειμένων με έντονο κοντράστ) στην ψηφιακή φωτογραφία. Σκληρά UV φίλτρα μερικές φορές χρησιμοποιούνται για να δημιουργηθούν πιο ζεστά χρώματα σε φωτογραφίες που έχουν ληφθεί κάτω από σκιά χρησιμοποιώντας έγχρωμα φιλμ για χρήση σε φως ημέρας (daylight φιλμ - ισορροπημένο σε θερμοκρασία χρώματος ημέρας).
Κώστας Κόλλιας
Πολιτική σταδιοδρομία
Ο Κώστας Κόλλιας, από νεαρή ηλικία, ασχολήθηκε με τα κοινά. Υπήρξε ιδρυτικό μέλος της Δ.Α.Π. - Ν.Δ.Φ.Κ. και από το 1974 έως το 1977 μέλος του Δ.Σ. του Συλλόγου Φοιτητών της Σιβιτανιδείου Σχολής. Το 1988 ανέπτυξε συνδικαλιστική πορεία ως εκπρόσωπος της Δ.Α.Κ.Ε. στη Δ.Ε.Η..
Φίλτρο (φωτογραφία)
Φίλτρα Skylight
thumb|right|150px|Το φίλτρο Skylight 1A. Τα φίλτρα Skylight 1A ή 1B θεωρούνται φίλτρα προστασίας φακών όπως και τα φίλτρα UV. Το φίλτρο Skylight είναι ένα φίλτρο UV ακτινοβολίας με ελαφρώς ροζέ-κίτρινο χρώμα. Όταν το φίλτρο αυτό χρησιμοποιείται στην έγχρωμη φωτογραφία δίνει πιο ζεστά χρώματα. Με το φίλτρο αυτό αφαιρείται το έντονο μπλε χρώμα του ουρανού και της θάλασσας. Σε εξωτερικές συνθήκες φωτισμού δημιουργεί καλή ισορροπία χρώματος και διαύγεια φωτογραφίας. Το φίλτρο μπορεί να χρησιμοποιηθεί σε όλες τις φωτιστικές συνθήκες.